Ganabhabani

The **Ganabhaban** (, d.mth. *Shtëpia e Popullit*) është rezidenca zyrtare e kryeministrit të Bangladeshit, i vendosur në këndin verior të Asamblesë Kombëtare të Parlamentit në Sher-e-Bangla Nagar, Dhaka. Pas pavarësisë, Sheikh Muxhibur Rahman punoi në Bangabhaban, që ndodhet në Shëtimoren Dilkusha.

## Historia 
Kryeministrja Sheikh Hasina u vendos në Ganabhaban më 6 mars 2010, më shumë sesa një vit pasi ishte zgjedhur. Ajo po qëndronte te Shtëpia Shtetërore e Mysafirëve në Xhamuna, ndërsa Ganabhabani po rinovohej. U. Pha Thann, ambasadori i Mjanmarit në Bangladesh, vizitoi kryeminstren Sheikh Hasina dhe diskutoi për Çështjen e Refugjatëve Rohingja në Bangladesh.

Në tetor 2013, kryeminstrja Sheikh Hasina ftoi ish kryeminstren Khaleda Zia në Ganabhaban për të diskutuar për zgjedhjet kombëtare në 2014.

Një zyrtar i Sigurisë Speciale dhe Batalionit të Mbrojtjes, që ruan Ganabhabanin, u godit aksidentalisht nga një koleg në shkurt 2018.

Politikanët e Lidhjes Avami dhe trupat e lidhur kanë kalime të veÇanta për të hyrë te Ganabhabani. Në shtator 2019, kalimet e veÇanta të presidentit dhe sekretarit të përgjithshëm të Lidhjes Çhatra të Bangladeshit u pezulluan.

Policia e Bangladeshit i ndaloi të prekurit e Zjarrit të vitit 2012 në fabrikën e rrobave në Dhaka që të hynin në Ganabhaban në nëntor 2020.

Në prill 2022, Sohel Taxhi deklaroi planet për të marshuar drejt Ganabhabanit.

Gjatë protestave anti-qeveritare të vitit 2024, pas dorëheqjes së Sheikh Hasinas më 5 gusht 2024, Ganabhabani sulmua dhe u plaÇkit nga protestuesit që grabitën shumë gjëra nga ndërtesa. Disa protestues rrëmbyen kafshë të tilla si lepuj dhe peshq, ndërsa pati edhe të tillë që hëngrën edhe ushqime nga kuzhina e Ganabhabanit. Protestuesit grabitën edhe para, sari, xhevahire dhe mobilje.

Gjithësesi, më vonë atë ditë studentët u bashkuan dhe e ndaluan plaÇkitjen, duke bërë një vargan njerëzor dhe qenë të aftë të rikthenin rreth 80% të sendeve të plaÇkitura. Disa gjithashtu dolën dhe ia rikthyen disa nga kafshët dhe sendet e tjera ushtrisë, që po ruante Ganabhabanin në ditët vijuese. Për shkak të dëmtimit të Ganabhabanit, Shtëpia Shtetërore e të Ftuarëve në Xhamuna u përgatit për tu përdorur si rezidenca zyrtare e qeverisë së përkohshme të Muhamad Junus.

## Funksioni
Ndryshe nga vendet e tjera, ajo nuk bujt zyrën e kryeminstrit, që gjendet në Texhgaon Thana të Dhakës dhe konsiderohet si një ministri e qeverisë dhe ndërmjet detyrave të tjera ofron mbështetje klerikale, sigurie dhe mbështetje të tjera për kryeministrin, menaxhon Çështjet e inteligjencës dhe OJQ-ve, si dhe organizon protokollin dhe ceremonitë.

Në Ganabhaban kryeministri shkëmben urimet e bajramit me vizitorët, duke përfshirë drejtuesit e partive, profesionistët, zyrtarët e rëndësishëm gjyqësor, civilë dhe ushtarakë, si dhe diplomatët. Çdo ditë bajrami porta e Ganabhabanit është e hapur për vizitorët që nga ora 9:00 e mëngjesit kur njerëzit nga të gjitha shtresat mbërrijnë pas lutjeve të tyre të bajramit dhe pritjes në radhë për të takuar kryeministrin.

## Vendndodhja
Ndodhet në këndin ver-perëndimor të Rrugës Mirpur dhe kryeqëzimin e Rrugës së Liqenit dhe është një ecje pesë minuta nga Xhatija Sangsad Bhabani. Zona është një nga vendet me sigurinë më të lartë në Dhaka. Si kryeminstria ashtu dhe Parlamenti i Bangladeshit janë afër Ganabhabanit.

Qeveria e caktoi Ganabhabanit për Sheikh Hasinan, kryeminstrja e atëhershme, nën aktin e sigurisë për anëtarët e familjes së Sheikh Muxhibur Rahmanit. Ligji u kalua nga parlamenti më 13 tetor 2009, për sigurinë shtetërore për anëtarët e afërt të familjes së Sheikh Muxhibur Rahmanit.

## Shiko gjithashtu
* Bangabhabani
* Xhatija Sangsad Bhabani
* Nagar Bhabani
* Chummery House
* Burgu i Vjetër Qëndror i Dhakës
* Ndërtesa e vjetër e Gjykatës së Lartë në Dhaka
* RAJUK Bhabani
* Ahsan Manzili
* Northbrook Hall
* Historia e Dhakës
* Historia e Bangladeshit
* Arkitektura e Dhakës
* Lista e monumenteve të rëndësishme në divizionin e Dhakës

## Referime